Nr. C 208/22 De Europæiske Fællesskabers Tidende 8. 8. 88 
Tillægsudtalelse om forslaget til Rådets forordning om fastsættelse af sundhedsgarantier for 
så vidt angår rundorm (nematoder) i forbindelse med afsætningen af fisk og fiskerivarer (x) 
(88/C 208/07) 
Rådet for De europæiske Fællesskaber besluttede den 2. marts 1988 under henvisning til 
EØF-traktatens artikel 198 at anmode om Det økonomiske og sociale Udvalgs (ØSU) udtalelse 
om det ovennævnte emne. 
Det økonomiske og sociale Udvalg afgav en første udtalelse om spørgsmålet den 24. marts 
1988 (hovedordfører: Tomas Roseingrave). 
Det forberedende arbejde henvistes til ØSU's sektionen for landbrug og fiskeri, som udpegede 
Tomas Roseingrave til ordfører. Sektionen vedtog sin tillægsudtalelse den 5. maj 1988. 
Det økonomiske og sociale Udvalg vedtog følgende tillægsudtalelsen på sin 256. plenarforsam­
ling den 1., 2. og 3. juni 1988 (mødet den 3. juni 1988) med 92 stemmer for, 8 stemmer imod, 
medens ingen stemte hverken for eller imod. 
1. Indledning 
1.1. ØSU godkender generelt Kommissionens forslag 
om at fastlægge afgørende sundhedsgarantier for afsæt­
ning af fisk og fiskerivarer, hvori rundorm forekommer. 
ØSU udtrykker især tilfredshed med et sådant forslag, 
som tager sigte på at finde en afbalanceret og fælles 
EF-løsning, der kan: 
— beskytte forbrugerne og sikre den offentlige 
sundhed, 
— forhindre, at påståede sundhedsproblemer kan bru­
ges som påskud til at indføre handelsrestriktioner 
eller har en uacceptabel indvirkning på efterspørgs­
len, 
— sikre, at markedet bliver mere harmoniseret, og at 
der konkurreres på lige vilkår. 
1.2. Efter ØSU's mening bør alle problemer, som 
vedrører kvaliteten af levnedsmidler — herunder altså 
også fisk og f>kerivarer — behandles sagligt og uden 
overdrivelser i medierne, således at der sikres en objek­
tiv forbrugeroplysning. 
1.3. Da dette er et væsentligt problem, kan ØSU 
ikke acceptere, at Kommissionen forelægger et sådant 
forslag den 17. februar 1988 og forventer det sat i kraft 
i hele EF den 1. april 1988. 
ØSU mener ikke, at problemet kan løses så hurtigt på 
tilfredsstillende vis. 
1.4. ØSU er klar over behovet for sundheds- og 
hygiejnemæssige beskyttelsesforanstaltninger for fisk 
og fiskerivarer, men kan ikke godkende Kommissionens 
forslag i sin nuværende form, da det på adskillige 
områder generelt er mangelfuldt, uklart, utilstrækkeligt 
defineret og ikke kan gennemføres i praksis. 
(*) EFT nr. C 66 af 14. 3. 1988, s. 2. 2. Generelle bemærkninger 
2.1. ØSU beklager, at Kommissionens forslag ser ud 
til kun at omfatte samhandelen inden for EF. Det burde 
ligeledes udtrykkeligt medtage importen fra tredjelande, 
således at denne kan behandles på samme måde som 
varer fra EF. 
2.2. Teksten bør anføre, hvilke nematodearter der er 
tale om, og hvilke der udgør en fare for menneskers 
sundhed. 
2.3. I forslaget til forordning bør det understreges, 
at bestemmelserne kun tager sigte på fersk fisk, der 
spises rå, eller fisk eller fiskerivarer som nævnt under 
punkt 2.5, som ikke er behandlet tilstrækkeligt til at 
eventuelle nematoder slås ihjel. 
2.4. ØSU finder det derfor overflødigt med foran­
staltninger for fisk, der er beregnet til konsum efter 
passende behandling. På den anden side må der yderli­
gere foranstaltninger til, for at forbrugerne kan have 
tillid til, at produkterne opfylder hygiejnekravene. 
ØSU mener, at tilliden til produktet måske vil blive 
mindre, hvis »optiske« foranstaltninger, som f.eks. ud­
tagning af indvoldene, gøres obligatoriske. 
2.5. Der er en potentiel risiko ved fisk, som: 
a) kun saltes let og praktisk talt spises rå; 
b) undergår en koldrøgningsproces; 
c) marineres, enten på fabrikken eller i hjemmet, hvis 
denne proces ikke udgør en fuldstændig behandling; 
Re a) vedrører jomfrusild. 
Re b) vedrører alle former for sild samt makrel, bris­
linger og laks. 
8. 8. 88 De Europæiske Fællesskabers Tidende Nr. C 208/23 
Re c) vedrører fersk sild. 
2.6. I forslaget til forordning bør der navnlig fokuse­
res på disse former for fisk. Det samme gælder forbru­
geroplysningen. 
2.7. EF må yde finansiel bistand til virksomheder, 
der i medfør af denne forordning skal foretage tekniske 
justeringer, da en passende strukturel tilpasning ellers 
ikke vil være mulig. Mange fartøjer, især de mindre, 
har hverken de faciliteter eller den arbejdskraft, der 
skal til for at gennemføre bestemmelserne i forslaget. 
2.8. Der foretages ingen vurdering af, hvilke struktu­
relle virkninger forordningsforslaget vil få på fangstsek­
toren. 
3. Særlige bemærkninger 
3.1. Artikel 1, stk. 1 
3.1.1. Denne artikel bør ikke begrænses til kun at 
omfatte saltvandsfisk. Sektionen foreslår derfor at 
ændre »saltvandsfisk« til »fisk«. 
3.1.2. En udtømmende liste over, hvilke fisk for­
ordningen omfatter, bør fremgå af et bilag. 
3.2. Artikel 1, stk. 2 og 6 
3.2.1. ØSU mener ikke, at nedkøling bidrager til en 
passende løsning af problemet. Nedkøling kan kun 
betragtes som en foranstaltning til sikring af produktets 
kvalitet, indtil det kan videre forarbejdes. 
3.3. Artikel 1, stk. 8 og 9 
3.3.1. Indsæt »eller det tredjeland« efter »medlems­
stat«. 
3.4. Artikel 1, stk. 11 
3.4.1. Definitionen på »rent havvand« forekommer 
overflødigt, da udtrykket ikke forekommer andetsteds 
i forordningen. Fra et fiskefartøj et det umuligt at 
afgøre, om vandet er af drikkevandskvalitet. Denne 
passage bør derfor udgå. 
3.5. Artikel 2, stk. 1 og 2 
3.5.1. Disse to stykker kunne forstås derhen, at alle 
ferske fisk (herunder fisk, der er beregnet til konsum 
efter en passende varmekonservering) skal behandles 
som anført i bilaget. Dette ville være forkert og uover­
kommeligt for sektoren. 
3.5.1.1. Det bør anføres, at bestemmelserne kun gæl­
der særlige fiskearter og fiskerivarer, som eventuelt kan 
udgøre en fare for forbrugernes sundhed. 3.5.1.2. Den foreskrevne behandling bør derfor be­
grænses til kun at gælde for de kategorier, der er nævnt 
under punkt 2.5. 
3.5.1.3. Forordningen bør ligeledes forbyde restau­
ranter at servere rå fisk til direkte konsum, medmindre 
fiskene er blevet behandlet på den foreskrevne måde. 
3.6. Artikel 2, stk 3 
3.6.1. ØSU beklager, at Kommissionen ikke har 
været i stand til at medtage et bilag med en liste, hvori 
anføres de fiskearter og karakteren af de fiskerivarer, 
der er omfattet af forpligtelsen i artikel 2, stk. 2. 
3.6.1.1. Listen over fisk og fiskerivarer, der omfattes 
af disse forpligtelser, bør udarbejdes i lyset af de faktiske 
forhold inden for fiskeriet og arternes karakteristika. 
Undtagelser bør være systematiske. 
3.7. Artikel 3 
3.7.1. For at sikre en effektiv kontrol bør behand­
lingen helst foregå på det første afsætningssted eller 
ombord på fartøjet. 
3.7.2. ØSU mener, at denne bestemmelse kan være 
til fordel for samhandelen inden for EF. Den ville imid­
lertid gerne vide, hvilke undtagelser Kommissionen har 
i tankerne i artikel 3, stk. 5. 
3.7.3. ØSU tvivler på, at det er tilstrækkeligt at hen­
vise til fremgangsmåden i artikel 7. Det er nødvendigt 
med præcise regler for handel og transport, hvis syste­
met skal være vandtæt. Dette kræver et system, hvor 
eksportører på forhånd giver underretning om leveran­
cer til de rette myndigheder i det endelige bestemmelses­
land. I modsat fald kan man risikere, at leverancer, som 
med rimelighed kunne formodes at være utilstrækkeligt 
behandlet, ikke kontrolleres. 
3.8. Artikel 4.1. 
3.8.1. ØSU er i tvivl om de juridiske konsekvenser 
af at anvende den mekanisme, der er beskrevet i 
artikel 4. Man bør nøje definere, hvad der skal forstås 
ved »begrundet formodning om uregelmæssigheder« og 
»ikke-diskriminerende kontrol«, for at sikre at sund­
hedshensyn ikke bruges som påskud til at rejse uberetti­
gede hindringer ved medlemsstaternes grænser. 
3.9. Kommissionen må sikre, at de medlemsstater, 
som pålægger lokale eller regionale myndigheder at 
Nr. C 208/24 De Europæiske Fællesskabers Tidende 
håndhæve forordningen, informerer disse grundigt om 
deres forpligtelser i henhold til denne lovgivning. 
4. Bilag 
4.1. Stk. 1, litra a) 
4.1.1. Bestemmelserne i stk. 1, litra a) bør udgå, da 
de ikke løser problemet. 
Kommissionen bør ligeledes forstå, at visse fiskearters 
særlige karakteristika gør, at deres indvolde ikke kan 
tages ud ombord på fartøjet. 
4.2. Stk. 1, litra b) 
4.2.1. ØSU tvivler på, at den visuelle undersøgelse, 
der skal foretages under filetteringen, er effektiv. Nogle 
arter kan ikke undersøges visuelt. Endvidere garanterer 
bestemmelsen ikke et sikkert produkt. Afsnittet bør 
derfor udgå. 4.3. Stk. 2 
4.3.1. Nogle af bestemmelserne kan indebære en for 
stor byrde for forarbejdningsindustrierne. Det kan der­
for være nødvendigt at yde støtte til disse industrier. 
ØSU er ikke sikker på, at alle de foreslåede behandlings­
metoder bygger tilstrækkeligt på videnskabelige resulta­
ter, navnlig hvad angår punkt 2, litra b). Sektionen 
opfordrer derfor til kun at anvende behandlingsmeto­
der, som bygger på videnskabelige resultater. 
5. Afsluttende bemærkninger 
ØSU har noteret sig Kommissionens beslutning om at 
give Forbundsrepublikken Tyskland støtte til et pro­
gram til genopretning af det tyske fiskemarked. 
ØSU ser gerne, at de øvrige medlemsstater i nær fremtid 
også gives denne støttemulighed på grundlag af Rådets 
forordning (EØF) nr. 4028/86. 
Bryssel, den 3. juni 1988. 
Alfons MARGOT 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelscse 
(forretningsordenens artikel 43, stk. 4) 
Følgende ændringsforslag blev forkastet under plenarforsamlingens forhandlinger: 
Til punktet tilføjes følgende: 
» ... idet mange fiskearter vil være mindre indbydende, når de fremlægges i udrenset tilstand, og derfor ikke 
vil blive afsat til forbrugerne.« 
Resultat af afstemningen 
27 stemte for, 37 stemte imod, 19 stemte hverken for eller imod.